
 “मा, म्हाका एक सायकल घेवनदी! म्हांहजेकडेन सायकल आसल्वयार हांव शाळेक सोंश्याकांय बेगीन पावतलें. आनी परिक्षेंत सगळ्यांक फाटींय घालतलें!” मायान आईक सांगलें.





 “बरें बाय, हांव तुकां तुज्या जल्मदिसाक सायकल  घेवन दितां,”आईन म्हळें. “पूण म्हाका कांसवाक सायकल खंय मेळटली? तूं जाणा?”





 मायान मनशांक तांचे सायकलीचेर सुकण्यांकांय वेगान वयताना पळयल्ले. पूण ताणे चिंतपाचो खूव प्रयत्न पूण  कांसवां खातीर केल्ली सायकल पळयल्ल्याची याद ताका जाली ना. पूण खात्रेन एक आसलीच!





 माया फेवा तळ्याच्या कुशीक आशिल्ल्या काचव्यां गांवांत रावतालें. तें खूब कश्टाळू कांसव आशिल्लें.












 ताणे शाळा केन्नाच चुकोवंक ना पूण ताचें घर शाळेकांय खूब पयस आशिल्ल्यान तें शाळेक सदांच उसरां पावतालें. सगळे ताका माणकुलो उसरां येवपी कांसव म्हणटाले.












 आपल्याक नांवां दवरिल्लें काणाकूच आवडना. मायाकूय तें आवड नाशिल्लें.





 मायाक शाळेंत आपल्या इश्टांकांय पयलीं पावपाक आवडपाचें पूण ताचे पांय ल्हान आशिल्ले!






 तें कितेंय नेटान धांवूं, तें इंग्लीश वर्गाक सदांच उसरां पावतालें आनी हाका लागून ताका इंग्लीशेंत बरे गूण पड नाशिल्ले.





 तें आयजूय शाळेक उसरां पावलें. "टिचर हांव भितर येवं?" दारार उबें रावून ताणे विचारलें.
 
 



 
 



 "हो पळय माणकुलो कांसव उसरां आयला!" सगळीं भुरगीं हांसलीं. टिचरीन रागान पळयलें पूण ताका वर्गांत येवपाक दिलें.





 वर्ग सोंपल्या उपरांत टिचरीन मायाक वर्गा मुखार उबें केलें.















 "माया तूं सदांच उसरां कित्याक येता!" टिचरीन विचारलें. "कालूय तूं उसरां आयिल्लें आनी आयजूय उसरां आयलां. तूं जर वेळार पावना जाल्यार तुकां वर्गांत घेवचें ना. कळ्ळें?"





 मायाक रडूंक आयलें. "पूण हांव मुद्दम उसरां येयना! म्हजें घर म्हंयचे पलतडी आसा. ताका लागून कितलोय प्रयत्न केलो तरीं म्हज्यान वेळार येवंक जायना. टिचर हांव कितें करूं? म्हजे पांय ल्हान आसात. म्हाकां वेळार शाळेक येवन बरें शिकूंक जाय."





 वर्गांतलीं भुरगीं मायाचेर हांसलीं. टिचरीन तांकां थामयलीं. टिचरीन मायाक म्हळें, "तुजें सारकेें आसा पूण जेन्ना तूं इसरां येता तेन्ना सगळ्यांचो लक्ष वता. आमी हाचेविशीं प्राचार्याकडेन उलोवया."





 मायान टिचरीक आडयली. "उपकार करून तशें करूं नाका! म्हजे आईन म्हाका म्हज्या जल्मदिसाक सायकल घेवन दितां म्हूण सांगलां. मागीर हांव शाळेक वेळार पावतलें."












 व्हडल्या माजरान विचारलें, "पूण माया तुजो जल्मदीस केन्ना आसा?"





 मायाक आपलो जल्मदीस खबर नाशिल्लो. माया गडबडलें.









 टिचर वण्टीकडेन गेली. तिणें केलेंडराचेर पळयलें आनी म्हळें, "माया, तुजो जल्मदीस फाल्यां आसा!"









 मायान खोशी जावन म्हळें, "खरेंच फाल्यां टिचर? मा विसरली आसतली."





 मायान वर्गा वाटेन तोंड केलें. "पूण कांसवांची सायकल खंय मेळटा तें म्हजे आईक खबर ना. तु?"





 कांसवांची सायकल खंय मेळटा हें ताचे टिचरीकूय खबर नाशिल्लें! तिणे म्हळें, "माया तुजो जल्मदीस फाल्या न्हु म्हूण आमी सायकल खंय मेळटली तें सोदपाचो प्रयत्न करतां. मागीर तुज्या घरा येवन तुजे आईक सांगता. फाल्यां तुज्या जल्मदिसा निमतान आमकां जिलेब्यो दिवपाक विसरू नाका आं?"





 ही खबर आयकून माया खोशी जालें!






 ताका बेगीन घरा वचपाची उमळशीक लागिल्ली. फाल्यां आपलो जल्मदीस आनी ताचो पुराय वर्हीग आपल्या घरा येवपाचो आसा ही बातमी आपले आईक सांगपाची उमळशीक ताका लागिल्ली.





 "मां...!" मायान दारावयल्यान आईक उलो मारलो. "फाल्यां म्हजो जल्मदीस! म्हजो पुराय वर्ग आमच्या घरा येतलो!"









 आई रांदचे कुडींत जिलेब्यो करताली.





 आई भायर आयली आनी आपल्या चलयेक जाप दिली. "हय तर, म्हाकां तुजो जल्मदीस याद आसा! म्हजी धूंव विसरिल्ली दिसता."





 "तुवें म्हजे खातीर सायकल पयलींच सोदून दवरल्या आसतली!" मायान खोशयेन म्हळें.
 
  ﻿
 





 आई खंती जावन सकयल बसली.









 "तुजे खातीर कांसवांची सायकल खंय मेळटली हें हांवें सगळ्यांक विचारलें पूण कोणांक खबर ना. आतां खंय सोदप हें म्हाकां खबर ना पूण हांव सोदीत रावतलें. एक दीस मेळटलीच."





 माया दुखी जालें ना. "म्हजे टिचरीन आदार करता म्हूण सांगलां! तूं खंती जाय नाका." मागीर मायान आईक फाल्यां खातीर जिलेब्यो, गोडशें आनी हेर गोड खाणां करपाक सांगलीं.
 
  ﻿
 





 दुसऱ्या दिसा सकळ फुडेच मायाचे आवय ताका जल्मदिसाची परबीं भेटली.






 माया तळ्यार वचून न्हावन आयलें.





 तळ्यांत ताका बदकाची पिलां मेळ्ळी. तांणी ताका जल्मदिसाची परबीं भेटयली. एका पिलान मायाक एक चकचकीत शिपी दिली. मायान तांचे उपकार आटयले आनी तांकां आपल्या सायकली बद्दल सांगलें. 'खऱ्यानी कांसवांची सायकल मेळटा?' तांणी विचारलें.





 माया घरा पावता म्हणसर मायाचो पुराय वर्स घरा पाविल्लो. "जल्म दिसाची परबीं माया" सगळ्यांनी गीत गायलें आनी ताळयो मारल्यो.





 आई माय आनी ताच्या इश्टांक खावपाक रुचीक खाणां दिली. खावपाक सुरवात करचे पयली, मायाचे टिचरीन म्हळें, " तुमकां दिसना आमी मायाक पयलीं ताची भेट दिवची कशी ?"





 मायाच्या वर्गान ताका तांबड्या रंगाच्या रिबिनान बांदिल्लेो डबो दिलो. भितर कितें आसा तें माया येवजुपाक लागलें! "गोड खाणां वा खेळणें आसूं येता" ताणे चिंतलें.






 मायान टिचरीक म्हळें, "आमी सायकल सोदपाक पणजे मेरेन पावलीं, पूण आमकां गावली ना. निमणे आमकां हें गावलें. "





 मायान बॉक्स उगडलें. बॉक्सांत जें आशिल्लें तें मायान केन्नाच येवजूंक नाशिल्लें. तातूंत रोदां आशिल्ले दोन बूट आशिल्ले! "आतां तूं हे घालून शाळेर वेळार पाव" सगळ्या इश्टांनी खोस उक्तायली. "हुर्रे...!"





 मायाचे दोळे खोशयेच्या दुकांनी भरून आयले. "हांव म्हजो वर्ग आनी टिचरीचें खूब उपकारी आसां! हें रॉदांचे बूट घालून हांव शाळेक वेळार पावयलें. फुडल्या परिक्षेक  हांव खूब बरी तयारी करतलें!"





 सगळ्यांनी ताळयो मारल्यो. मायाचे आईनूय खोस उक्तायली. तिणें म्हळें, "ताच्या फुडल्या जल्मदिसाक हांव ताका एक संगणक घेवन दितलें."









 सगळीं गोड खाणांचो आस्वाद घेवंक लागलीं. हे मजगतीं, मायान आपले रॉदांचे बूट घेवन फाल्या सकाळचीं सपनां पळोवंक लागलें.

